OpenLLM-France/wikimedia huggingface dataset:
# Ilargi guztiak

Ilargi guztiak 2020ko Igor Legarreta bilbotar zinema zuzendariaren film dramatikoa da.
Jon Sagalá gidoilariarekin batera idatzita, Ilargi guztiak filmeko aktore taldearen buruan Haizea Carneros 12 urteko neskatoa dago, bere lehen paperean, eta ondoan ditu Josean Bengoetxea, Itziar Ituño, Lier Quesada, Zorion Egileor eta Elena Uriz.
2020ko martxoaren 13an, COVID-19 pandemia zela eta, grabazioa eten egin behar izan zuten. Ekainaren 1ean berriro hasi ziren.

## Sinopsia

Oharra: Atal honek istorio osoa edo amaiera argitzen du.
Azken gerra karlistaren zurrunbiloetan, basoaren sakonean bizi den emakume misteriotsu batek umezurztegi batetik neskato bat erreskatatuko du.

## Aktoreak

* Itziar Ituño: ama
* Josean Bengoetxea: Candido
* Haizea Carneros: neskatoa
* Lier Quesada
* Zorion Egileor
* Elena Uriz: ama nagusia
* Miriam del Prado: moja
* Justi Larrinaga: moja
* Maite Sáez de Vicuña: moja
* Ane Biain: moja
* Udane Elosegi: umezurtza
* Andere Garabieta: umezurtza
* Iraia Serrano: umezurtza
* June Larrañaga: umezurtza
* Siena Erenchun: umezurtza
* Jean-Michel Sereau: gizon argala
* Erik Probanza
* Daniel Peña Gomara
* David Maldonado Leal: soldadua
* Olatz Beobide

## Erreferentziak

* ↑ EiTB. Igor Legarreta, "Ilargi guztiak" filmatzen Itziar Ituño eta Josean Bengoetxearekin. .
* ↑ (Gaztelaniaz) «Se interrumpe el rodaje de "Ilargi Guztiak. Todas las lunas", segunda película de Igor Legarreta» Deia 2020/03/18.
* ↑ (Gaztelaniaz) «El filme ‘Ilargi Guztiak’ retoma su grabación» Noticias de Gipuzkoa 2020/03/18.

## Kanpo estekak

* Datuak: Q96472761
# Ilargi zubi

Ilargi zubia begia oso biribildua duen oinezkoentzako zubia da. Ohikoa da txinatar eta japoniar lorategietan. Historikoki Txinan sortu zen eta handik Japoniara pasa zen.

## Ezaugarriak

Hasieran zubi hauen helburua oinezkoentzat pasabidea izateaz gain, azpitik igarotzen ziren txalupeei oztoporik ez jartzea izan zen. Halaber, igotzen edo jaisten ziren maldetan espazio gutxiago okupatzen zuten, lur gutxiago hartzen zuten bi zubiburuetan.
Denborarekin, zubi hauen diseinuak helburu estetikoa izan zuen. Ilargi zubiak haien isla ur lasaietan ikusteko moduan eraikitzen dira. Arkuak eta haren islak zirkulu oso bat sortzen dute, ilargiaren sinboloa.

## Iruditegia

* Egurrezko zubia. Golden Gate Park San Frantzisko (Kalifornia)n.
* Hongji zubia Nanxunen, Zhejiang. Zubiaren islarekin zirkulu oso bat sortzen du.
* Zubi Zerutiarra

## Kanpo estekak

* Datuak: Q158448
* Multimedia: Moon bridges / Q158448
# Ilargia (Sputnik)

Ilargia zementuzko 3-4 metroko eskultura bat da, Tolosako 21C.Igaralde kalean dago, Sputnik eraikin famatuen atzekaldean. Eskultura hau 1990 eraiki zen eta Nicolas Castro Sastre izan zan eskulturaren autorea. Honek ilargi erdi bat irudikatu nahi du.
# Ingraham udalerria, Mills konderria (Iowa)

Ingraham udalerria Ameriketako Estatu Batuetako Iowa estatuko udalerri bat da, Mills konderrian. Azken zentsuaren arabera 509 biztanle zituen.

## Ekonomia

2020ko zentsuaren arabera, Ingraham udalerriak 219 etxebizitza zeuden. Per capita diru-sarrerak 34.929 estatubatuar dolar ziren.

## Kanpo estekak

* Datuak: Q10773008
# Ingomar, the Barbarian

Ingomar, the Barbarian filma David Wark Griffith zinemagilearen lana da, 1908. urtekoa.

## Pertsonaiak

* Charles Inslee
* Harry Solter
* Florence Lawrence
* George Gebhardt
* Linda Arvidson
* D. W. Griffith
* Arthur V. Johnson
* Wilfred Lucas
* Mack Sennett

## Erreferentziak

* ↑ The Barbarian — Ingomar
* ↑ Ingomar, the Barbarian
* ↑ Tom Gunning. D.W. Griffith and the Origins of American Narrative Film

## Kanpo estekak

* imdb.com
* Datuak: Q3150951
# Ingolf Elster Christensen

Ingolf Elster Christensen (Førde, 1872ko martxoaren 28a – ibidem, 1943ko maiatzaren 3a) norvegiar militar eta politikaria izan zen.
1889an Bergengo Katedraleko Eskolan graduatu ondoren, Norvegiako Akademia Militarrean sartu zen, eta 1891n ofizial mailarekin atera zen. 1910etik 1929ra Nordre Bergengus konderriko gobernadorea izan zen, eta 1929tik 1941era Oslo eta Akershus konderriko gobernadorea.
Justiziako ministro izan zen 1926an, Defentsako ministro 1926tik 1928ra, diputatu 1922tik 1924ra eta 1925etik 1927ra, eta Alderdi Kontserbadoreko exekutiboko kide.
Alemaniak Norvegia inbaditu ondoren, 1940ko apirilean hautatu zuten herrialdea gobernatzeko Norvegiako Auzitegi Gorenak sortutako Legegintza Kontseiluko presidentea. Kontseiluak negoziazioak egin zituen alemaniarrekin, baina porrotaren ondoren 1940ko azaroan desegin zen. Orduan, Christensen gobernadore probintzialaren kargura itzuli zen 1941era arte, eta, ondoren, politikatik erretiratu zen.
* Datuak: Q629746
* Multimedia: Ingolf Elster Christensen / Q629746
# Ingolstadt

Ingolstadt (Bavarieraz Inglstådt) Alemaniako Bavaria estatu federaleko hiria da, Danubioko ibaiertzean kokaturik. Audi automobil ekoizlearen eta Media Markt saltokiaren egoitzak Ingolstadten daude. Munich hiritik 70 kilometro iparralderantz dago.

## Historia

Ingolstadt hiriaren lehenengo aipamena Karlomagnoren 806 urteko dokumentu batean dago, bertan Ingoldes stat (Ingolden herria) izenaz agertzen delarik. 1250 inguruan hiri aske titulua eskuratu eta 1392 eta 1447 artean Bavaria-Ingolstadt dukerriko hiriburua izan zen. Luis VII.a Bavariakoak Bavaria-Landshut dukerriarekin elkartu zuen eta gaztelua eta unibertsitatea sortu zituen.
XVII mendean Hogeita Hamar Urteko Gerran suediarren setioa gainditu zuen lehenengo gaztelu alemana bihurtu zen Ingolstadt. Hala ere bertan hil zen armada inperialaren buru zen Johann Tserclaes, Tillyko kondea. Bestalde, The Fig kainoiak Gustavo II.a Adolfo Suediakoaren zaldia bete betean jo zuen eta honen hondarrak 400 urtez gorde dira hiriko museoan.
1776an Illuminati (edo Bavariako Argiztatuak) elkarte sekretua sortu zen. 1800an Ingolstadteko Unibertsitate famatua Landshutera eraman zen eta gaur egun Munichen dago.
Lehen Mundu Gerran Charles de Gaulle kapitain frantziarra (gerora presidente izango zen) bertan egon zen preso. Bost aldiz ihes egiten saiatu bazen ere ez zuen lortu. Mikhail Tukhatxevski militar sobietarra ere bertan izan zen eta honek lortu zuen 1917an ihes egitea.

## Ondasun nabarmenak

* St. Maria de Victoria (St. Maria de Victoria Kirche): Asamkirche izenaz ezagunagoa del eliza barrokoa da, izan ere Asam anaiek eraiki baitzuten 1732 eta 1736 artean. Sabai lauean margoturiko fresko handiena ikus daiteke barnean.
* Jauregi berria (Neues Schloss): 1418an Luis VII.ak eraikitako jauregi gotikoa da.
* Andre Mariaren eliza (Liebfrauenmünster): 1425eko eliza gotikoa da. Ingolstadteko elizarik handiena da.
* Kreuztor: Garai batean izan zen harresiaren ateetako bat da. 1385ean eraiki zen adreilu gorriz estilo gotikoan. Harresiak 1546an erautsi baziren ere ateak zutik iraun du gaur arte.
* Udaletxe zaharra (Altem Rathaus): XIV mendeko eraikin ederra da.

## Ekonomia

Danubiotik datorren petrolioa moldatzeko findegiak daude Ingolstadten. Bestalde Audi autogintza enpresak bertan du bere egoitza, Munichetik gertu komunikaziorako toki egokia iritzi baitzion.
Elektronika lantzen duten lantegi ugari ere badago, eta bertan dago gainera Media Markt enpresaren egoitza.

## Literatura

Mary Shelley idazle britainiarraren Frankenstein liburu ezagunaren istorioa Ingolstadten kokaturik dago. Bertako unibertsitateko medikuntza fakultate famatua zela eta aukeratu zuen Shelleyk Ingolstadt.

## Hiri senidetuak

Ingolstadt ondorengo hiriekin senidetuta dago:
| Győr (Hungaria)  Kirkcaldy (Eskozia)  Grasse (Frantzia)  Carrara (Italia)  Kragujevac (Serbia) | Manisa (Turkia)  Opole (Polonia)  Mosku (Errusia)  Murska Sobota (Eslovenia) |

## Demografia

Ikus jatorrizko Wikidatako eskaera eta iturriak.

## Kanpo estekak

* Ingolstadt hiriko udal webgunea (Alemanez)
* Datuak: Q3004
* Multimedia: Ingolstadt / Q3004
# Ingold (Ipar Carolina)

Ingold Ameriketako Estatu Batuetako erroldak esleitutako leku bat da. Sampson konderrian dago, Ipar Carolina estatuan. 416 biztanle ditu, 13,444879 kilometro koadroko azaleran banatuta.

## Ikus, gainera

* Sampson konderria

## Kanpo estekak

* Datuak: Q1940142
# Ingoldingen

Ingoldingen Alemaniako udalerria da. Baden-Württemberg estatuan dago, [[Biberach (barrutia)|Biberach]] barrutian. 2014an 2.741 biztanle zituen 44,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q518927
* Multimedia: Ingoldingen / Q518927
# Isca sullo Ionio

Isca sullo Ionio Italiako udalerri bat da. Catanzaroko probintzian kokatuta dago, Calabria eskualdean. 1.441 biztanle ditu, 23,56 kilometro koadroko azaleran banatuta.

## Mugakideak

Isca sullo Ioniok honako udalerri hauekin egiten du muga:
San Sostene Badolato Sant'Andrea Apostolo dello Ionio

## Kanpo estekak

* Datuak: Q53533
* Multimedia: Isca sullo Ionio / Q53533
# Ischia

Ischia honakoa izan daiteke:
* Ischia (uhartea), Italian.
* Ischia (udalerria), uharte horretan bertan dagoen udalerririk handiena.
# Ischia (uhartea)

Ischia (italieraz ˈiskja ahoskatua) Italiako uhartea da, Tirreniar itsasoan dagoena.
Napoliko probintzian dago. 47 km$^2$ ditu eta 35.000 biztanle. Epomeo mendia da garaiena (788 m).

## Ekonomia

Olibondo, mahatsondo, arto eta baratze ugari dago. Turismogunea da.
Hiririk aipagarrienak: ipar-ekialdeko kostaldean, Ischia; iparraldean, Casamicciola, eta mendebalean, Forio. Barano d'Ischia, Lacco Ameno eta Serrara Fontana udalerriak uhartean ere badaude.

## Historia

1883an, lurrikara batek Casamicciola hiria erabat suntsitu zuen eta 1.900 pertsona hil zituen. Vico mendiaren magalean, K.a. IV. mendeko harresiak aurkitu dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q189387
* Multimedia: Ischia (island) / Q189387
# Ischia di Castro

Ischia di Castro Italiako udalerri bat da. Viterboko probintzian kokatuta dago, Lazio eskualdean. 2.137 biztanle ditu, 104,95 kilometro koadroko azaleran banatuta.

## Mugakideak

Ischia di Castrok honako udalerri hauekin egiten du muga:
Canino Farnese Pitigliano Valentano Cellere Manciano

## Kanpo estekak

* Datuak: Q175903
* Multimedia: Ischia di Castro / Q175903
# Ischitella

Ischitella Italiako udalerri bat da. Foggiako probintzian kokatuta dago, Apulia eskualdean. 4.137 biztanle ditu, 85,46 kilometro koadroko azaleran banatuta.

## Mugakideak

Ischitellak honako udalerri hauekin egiten du muga:
Carpino Vico del Gargano Cagnano Varano Rodi Garganico

## Kanpo estekak

* Datuak: Q51929
* Multimedia: Ischitella / Q51929
# Isca!

Isca! Galiziako gazte antolakunde ezkertiar antikapitalista, nazionalista galiziarra eta independentista da.

## Antolakundea

Compostelako Donejakuen edo ezagunagoa den Santiago de Compostelan sortu zen 2006-ko ekainaren 16an. Isca!-n BNG-ko sektore batek, ikasleri mugimendukoek, Galiza Novako sektore kritikoek eta UMG-ko eszisio batek militantzen dute eta bere lehen agerpen publikoa 2006-ko uztailaren 25eko Galiziako egun nazionalean izan zen, BNGk deituriko manifestazio batean.
Isca! BNG-ren parte den Sozialismorako Galiziar Mugimendua deituriko alderdi komunista eta independentistako gazte antolakundea da.

## Helburuak eta jarduera

Isca!-k gazte mugimendu asanbladazalea eta demokratiko bezala definitzen du bere burua. Bere jarduera politikoa independentziara eta sozialismo/komunismora bidean Galiziako gazteri iraultzaile osoa antolatu eta batzean datza. Gazteriaren formakuntza teorikoa lantzen du ekintza praktikoetara eta eraikuntza kolektibora bideratzeko.
Galiziako nazionalismoa eta marxismoa uztartzen duen gazte antolakundea da eta bere lan ildo nagusienak alternatiba sozialista eratzea, galiziar hizkuntza mugarik gabe garatzea eta independentziarako beharra azaleratzea dira.
Patriarkatua eta kapitalismoa gaindituko duen galiziar estatu independente, sozialista eta feminista du helburu Isca! antolakundeak.

## Gizarte mugimenduetan lana

Jardun propio eta autonomoa eramateaz gain, BNG-ko koalizioan ere jardun politiko eratzailea egiten du eta baita Galiziako herri mugimendu eta ikasleria mugimenduetan ere, esate baterako Erguer - Estudantes da Galiza ikasle antolakundearekin ere harreman estrategiko estua du.

## Kanpo estekak

* Isca! antolakundearen webgune ofiziala
* Datuak: Q3132797
# Ischia (udalerria)

Ischia Italiako udalerri bat da, izen bereko uhartean dagoena. Napoliko probintzian kokatuta dago, Campania eskualdean. 19.598 biztanle ditu, 8,14 kilometro koadroko azaleran banatuta.

## Mugakideak

Ischiak honako udalerri hauekin egiten du muga:
Barano d'Ischia Casamicciola Terme

## Kanpo estekak

* Datuak: Q72134
* Multimedia: Ischia (comune, Italy) / Q72134
# Ischnangela

Ischnangela Cosmopterigidae familiako tximeleta genero bat da. Bere espezie tipoa Ischnangela eremocentra da.

## Espezieak

| Espeziea | Irudia | Egoera |
| Ischnangela eremocentra | | daturik gabe |

## Kanpo estekak

* Datuak: Q6079288
* Espezieak: Ischnangela
# Ince-in-Makerfield

Ince-in-Makerfield, Ingalaterrako iparraldean dagoen udalerri bat da, Manchester Handian.
2011n 15.664 biztanle zituen.
* Datuak: Q3797591
* Multimedia: Ince-in-Makerfield / Q3797591
# Inception

Inception (euskaraz Hastapena) 2010eko Christopher Nolan estatubatuar zinema zuzendari, ekoizle eta gidoigileak zuzendu, ekoiztu eta idatzitako zientzia-fikziozko filma bat da. Leonardo DiCaprio, Ken Watanabe, Joseph Gordon-Levitt, Marion Cotillard, Ellen Page, Tom Hardy, Cillian Murphy, Tom Berenger eta Michael Caine aktoreek antzeztu zuten.
Oscar Saritarako zortzi izendapen jaso eta lau irabazi zituen: Argazkigintza onenaren Oscar Saria (Wally Pfister), Soinu edizio onenaren Oscar Saria (Richard King), Soinu onenaren Oscar Saria (Richard King, Lora Hirschberg, Gary A. Rizzo eta Ed Novick) eta Efektu berezi onenen Oscar Saria (Chris Corbould, Paul Franklin, Andrew Lockley eta Peter Bebb).

## Argumentua

Oharra: Atal honek istorio osoa edo amaiera argitzen du.
Dom Cobb (Leonardo DiCaprio) beste pertsonak ametsetan dauden ahuldade handieneko unean euren subkonszientea bereganatzen trebea da. Cobben ezohiko gaitasun honek espiotza munduan oso ongi ordaindua izatea dakar, baina baita iheslari bat izatea ere, ondorioz bizimodu arrunta izatea eta bere familiarekin egotea ezinezkoa zaio.
Cobb, Arthur (Joseph Gordon-Levitt), Eames (Tom Hardy) eta Ariadna (Ellen Page) elkalanean enpresa erraldoi b ateko zuzendari berria den Fischerren (Cillian Murphy) gogoan sartu eta oraingoan hareb subkonszientea bereganatu beharrean ideia bat txertatzen saiatuko dira.

## Aktoreak

* Leonardo DiCaprio: Dom Cobb
* Joseph Gordon-Levitt: Arthur
* Ellen Page: Ariadne
* Tom Hardy: Eames
* Ken Watanabe: Saito jauna
* Dileep Rao: Yusuf
* Cillian Murphy: Robert Michael Fischer
* Tom Berenger: Peter Browning
* Marion Cotillard: Mallorie "Mal" Cobb
* Pete Postlethwaite:o Maurice Fischer
* Michael Caine: Stephen Miles irakaslea
* Lukas Haas: Nash
* Talulah Riley: Blonde

## Kanpo estekak

* Inception filmaren trailer edo iragarkia ikusgai. Youtube.com (Ingelesez)
* Inception filmaren IMDBko fitxa irakurgai (Ingelesez)
* Datuak: Q25188
* Multimedia: Inception (film) / Q25188
# Incedo

Incedo Sobako herria da, Kantabrian. Espainiako Estatistika Institutuaren arabera, 2008an 26 biztanle zituen.

## Erreferentziak

* ↑ Pindado Uslé, Jesús. (2002). Gran Enciclopedia de Cantabria. Cantabria ISBN 8486420296..

## Kanpo estekak

* Datuak: Q5914863
# Incerta glòria (filma)

Incerta glòria 2017ko Agustí Villaronga mallorcar zinema zuzendariaren filma da, Joan Salesen izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Aragoiko frontea, 1937. Lluís ofizial errepublikanoa aldi baterako jarduerarik ez duen postu batean dago. Carlana alargun enigmatikoa ezagutu, eta harekin maiteminduko da. Carlanak ofiziala engainatuko du, eskualdeko Andere bihurtzeko behar duen ziurtagiria faltsifikatu dezan.

## Aktoreak

* Marcel Borràs
* Oriol Pla
* Bruna Cusí
* Núria Prims

## Erreferentziak

* ↑ www.sansebastianfestival.com

## Kanpo estekak

* Datuak: Q28792080
# Incautos

Incautos 2004ko Miguel Bardem espainiar zinema zuzendariaren filma da.

## Sinopsia

Oharra: Atal honek istorio osoa edo amaiera argitzen du.
Zentzua duenez geroztik, Ernestok gauza bakarra egin du bizitzan: besteei iruzur egin. "El Manco" izeneko iruzurgile zahar batek eskuzko iruzurraren zirrikituak erakutsi zizkion.

## Aktoreak

* Victoria Abril: Pilar
* Ernesto Alterio: Ernesto
* Federico Luppi: Federico
* Manuel Alexandre: "El Manco"
* Alejandro Casaseca: "Gitano"

## Erreferentziak

* ↑ www.sansebastianfestival.com

## Kanpo estekak

* Datuak: Q5485474
# Iris (itsasontzia)

Iris lurrunezko eta zurezko oskoldun arrantzu binakakoa izan zen, Antonio Elosegui y Cia. donostiar enpresarena. Arcoren bikia izan zen. Pasaian Constructora Guipuzcoanak eraikia, Bilbora joan zen Pasaiaren ebakuazioan. Minaketari lanetan jarri zuen Eusko Itsas Gudarosteak (1937/1/16) eta D-12 izena jarri (1937/5/12). Bilbo ebakuatzerakoan Santoña, Santander eta gero La Pallicera joan zen (1937/8/25) azkenik gerra amaitu arte Rocheforten gelditu zelarik. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363101
# Iris (mitologia)

Greziar mitologian Iris (grezieraz Ιρις, "ostadarra") Taumante titana eta Elektra ozeanidearen alaba eta Arpien ahizpa. Iliadan, jainkoen mezulari bezala deskribatzen da, baina, Odisean, paper hau Hermesek betetzen du. Iris, ostadarraren pertsonifikazioa da, gizaki eta jainkoen ituna eta ekaitzaren amaiera iragartzen duena, Hermes bezala, gizakiei jainkoen mezuak helarazteaz arduratzen dena da. Zefirorekin ezkonduta dago, mendebaldeko haizearen jainkoa.
Iris, urrezko hegodun gazte birjina bat bezala irudikatzen da, haizearen abiaduran munduko mutur batetik bestera, itsasoko sakonguneetara eta behe mundura joanez. Bereziki Heraren mezularia da, eta Hermesekin lotuta dago, honen kaduzeoa sarri eramaten duelarik. Zeusen aginduz, Estigiako ura duen pitxer bat darama, zinaustea egiten duen oro lokartzen duena. Bere ezaugarriak kaduzeoa eta pitxerra dira. Hodeiei, mundua bustitzeko behar duten ur guztia ematen ere irudikatua da

## Kanpo estekak

* Datuak: Q184570
* Multimedia: Iris (mythology) / Q184570
# Iris Cochón

Iris Cochón Otero (Santiago de Compostela. Coruña, Galizia, 1968ko abenduaren 1a) galiziar irakaslea, idazlea, itzultzailea eta literatura kritikaria da.

## Biografia

Filologia hispaniko eta galiziera-portugesa ikasi zuen Santiagoko Unibertsitatean. Lizentziatu eta bertan jardun zuen irakasle elkartu 2012. urtera arte.

## Lanak

Hauexek dira bere lan batzuk:

### Saiakerak

* Con pólvora e magnolias, Xose Luis Méndez Ferrínena. Xerais, 1997.

### Itzulpenak

* Un Ganges de palabras (Colección Puerta del mar bilduma, CEDMA, Málaga, 2003). Antoloxía elebiduna galeziera-gaztelania, Chus Patorena.
* Unha puta recorre Europa (Caballo de Troya, 2008). Tradución ao castelán da novela Unha puta percorre Europa de Alberto Lema.
* Sidecar (Caballo de Troya, 2010). Tradución ao castelán da novela Sidecar de Alberto Lema.

### Talde-lanetan partehartzeak

* Cadnos (1938-1948): escolma de Castelao. Galaxia, 1993.
* Diccionario da literatura galega. Galaxia, 1995-2000.
* Elementos de crítica literaria Xerais, 2005.

### Antologo lanak

* Upalas: escolma. Xerais, 1998. Antoloxia do Grupo poético Rompente, Helena González Fernándezekin
* Un Ganges de palabras (Puerta del mar bilduma, CEDMA, Málaga, 2003). Chus Patoren antoloxia elebiduna, galiziera-gaztelania.

## Erreferentziak

* 1 2 «Iris Cochón : definición de Iris Cochón y sinónimos de Iris Cochón (español)» diccionario.sensagent.com (Noiz kontsultatua: 2023-11-08).
* ↑ (Gaztelaniaz) «Iris Cochón» Los diccionarios y las enciclopedias sobre el Académico (Noiz kontsultatua: 2023-11-08).
* ↑ «Iris Cochon» Bing (Noiz kontsultatua: 2023-11-08).
* ↑ «Egilearen liburu guztiakCochon Otero Iris» www.todostuslibros.com (Noiz kontsultatua: 2023-11-08).
* ↑ (Gaztelaniaz) «Iris Cochón Otero - Prof. Universidade da Coruña (UDC) | Docsity» www.docsity.com (Noiz kontsultatua: 2023-11-08).

## Kanpo estekak

* Datuak: Q9009290
# Iris (Bordeleko tranbia)

Iris Bordeleko tranbiaren geltoki bat da, Senon udalerrian dago.

## Kokapena

A linea (Bordeleko tranbia) :
* Datuak: Q98573748
# Iris (filma)

Iris 2001eko Richard Eyre ingeles zinema zuzendariaren biografia film bat da. Iris Murdoch idazlearen bizitza kontatzen du, John Bayleyren Elegy for Iris memorien liburuan oinarriturik. Judi Dench, Jim Broadbent, Kate Winslet eta Hugh Bonneville aktoreek antzeztu zuten.
Taldeko gizonezko aktore onenaren Oscar Saria (Jim Broadbent) irabazi zuen.

## Argumentua

Oharra: Atal honek istorio osoa edo amaiera argitzen du.
Oxfordeko Somerville College fakultatean, Irish Murdoch gazteak John Bailey ikaskidea ezagutzen duenean, azken hau birjina xalo bat da, eta Irisen izaera libertino eta konplexuak, eta bere ageriko talentu artistikoak, erraz aztoratzen dute. Hamarkada batzuk ondoren, gauzak ez dira asko aldatu bikotearen etxean, eta Johnek bera baino ospetsuagoa den emaztea maite-maitekoa du. Irisek ahazmen eta dementzia sintomak erakusten dituenean, Johnek itxaropen-gabezia eta frustrazioari egin behar dio aurre, eta emaztearen zaintzaile bihurtzen da, Irisen adimena gainbeheran dagoelarik Alzheimerra dela eta.

## Aktoreak

* Judi Dench: Iris Murdoch
** Kate Winslet: Iris gaztea
* Jim Broadbent: John Bayley
** Hugh Bonneville: John gaztea
* Penelope Wilton: Janet Stone
** Juliet Aubrey: Janet gaztea
* Timothy West: Maurice
** Samuel West: Maurice gaztea
* Siobhan Hayes: Checkout girl
* Kris Marshall: Dr Gudgeon

## Kanpo estekak

* Iris filmaren IMDBko fitxa irakurgai (Ingelesez)
* Datuak: Q1364697
# Iris Arnaiz

Iris Arnaiz Gil (Gijon, Asturias, 1994ko maiatzaren 18a) futbolaria da eta Real Sociedad emakumezkoen futbol taldean jokatzen du.

## Ibilbidea

Arnaiz Langreon hasi zen.

## Erreferentziak

* ↑ Arnaiz. Txapeldunak.

## Kanpo estekak

* Elkarrizketa: Naturala izan behar du huts egiteak; denek egiten dugu Berria, 2023.09.30
* Elkarrizketa: Jokoa berreskuratzen ari naiz Berria, 2022.10.29
* Profila Realean
* Datuak: Q97755408
# Issosko gudua (194)

Issosko gudua, Nizeako guduaren ondoren, Septimio Severo eta Peszenio Nigerren tropen arteko hirugarren gudurik handiena izan zen. Peszenio, Siriako erromatar gobernaria zen, eta bere tropek enperadore bezala aldarrikatu zuten, Septimiorekin, honen tropek egin zuten bezala, Pertinax hil ondoren. Septimiok, garaipen erabakigarria lortu zuen Peszenioren aurka, Antiokiara ihes egin zuena, eta, beranduago, Partiarantz ihes egiteko prestatzen ari zela hila izan zena. Herodiano edo Dion Kasio bezalako historialariek, Septimioren garaipena, honek, Peszenioren armadarekiko zuen abantaila numerikoari ematen diote, Septimioren armada 12 legioz osatuta baitzegoen, Peszeniorenak, 6 eta 9 artean zituen bitartean.
Bi etsai hauen artean, Ekialdea kontrolatzeko asmoagatik etsaitasunak amaitzen ziren bitartean, Bizantzio, Septimioren tropen setiopean egon zen 196 arte, ziur asko, hirugarren etsai batek, Britaniako gobernaria eta Peszenioren aliatua zen Klodio Albinok, Septimio mendebaldean garaituko zuen itxaropenarekin.

## Kanpo estekak

* Datuak: Q2170603
# Issoire kantonamendua

Issoire kantonamendua Frantziako kantonamendu bat da. Puy-de-Dôme departamenduan dago, Auvernia-Rodano-Alpeak eskualdean. Guztira 11 udalerri ditu eta Issoire da bere hiriburua.

## Kanpo estekak

* Datuak: Q940326
# Issoireko barrutia

Issoireko barrutia Puy-de-Dôme departamenduaren barruan dagoen Frantziako barruti bat da. 57.549 biztanle ditu 182 kilometro koadrotan. Guztira 116 udalerri ditu. Bere hiriburua Issoire da.

## Kanpo estekak

* Datuak: Q701309